Knutsen er i tillegg til å være orkestermusiker aktiv som musiker i solo- og kammermusikksammenheng, og hun har framført verker av komponister som Kaija Saariaho, Luciano Berio, Peter Maxwell-Davies, Brett Dean, George Crumb, Osvaldo Golijov med flere, og hun engasjeres jevnlig av festivaler og ensembler med solist- og kammermusikkprosjekter. I 2016 spilte hun recitaler i Oslo, Bergen, Stavanger og Trondheim sammen med pianisten Jørgen Larsen. Hun har vært solist med blant annet TrondheimSolistene, Trondheim Symfoniorkester, Midtnorsk kammerensemble og Trondheim Sinfonietta. Hun har også deltatt på en rekke prosjekter og turneer med Trondheim Jazzorkester.